alexandrainst/scandi-wiki huggingface dataset:
Foodora

Foodora GmbH er en online matleveringstjeneste med hovedkontor i Stockholm. Foodora tilbyr måltider fra mer enn  utvalgte restauranter i ti land verden over.

Ved å bruke Foodoras app eller besøke nettsiden, kan kunden velge mellom lokale restauranter, bestille mat og følge bestillingen som blir levert med sykkelbud eller bil.

Historie 
Foodora ble startet som Volo GmbH i München i 2014, men flyttet hovedkontoret til Berlin og endret navn til Foodora da Rocket Internet kjøpte selskapet i april 2015. I juni 2015 kjøpte Foodora opp flere matleveringstjenester; Hurrier (Canada), Suppertime (Australia) og Heimschmecker (Østerrike). Samtlige opererer nå under merkevaren Foodora.

I september 2015 kjøpte Delivery Hero Foodora av Rocket Internet. Foodora ble da fusjonert med Delivery Heros eksklusive matleveringstjeneste, Urban Taste, under Foodoras navn.

Driften 

Ved å bruke Foodoras app eller besøke nettsiden kan kunden velge mellom restauranter i sitt område, legge inn bestilling og betale. Restauranten forbereder deretter maten, før bestillingen blir hentet av en av Foodoras syklister og levert til kunden med en gjennomsnittlig leveringstid på ca. 30 minutter. Foodora er en matleveringstjeneste for både bedrifts og privatkunder.

Geografisk tilstedeværelse 
Foodora opererte tidligere i følgende land: Østerrike, Australia, Canada, Frankrike, Tyskland, Italia, Nederland.

Siden mai 2020 opererer Foodora bare i de tre nordiske landene Finland, Norge og Sverige.

Foodora Norway AS ble etablert i Oslo i april 2015, og 15. juli 2015 åpnet nettsiden for bestilling. I Norge er tjenesten tilgjengelig i Oslo, Bergen, Tønsberg, Stavanger, Tromsø, Sandnes, Porsgrunn, Ski, Kolbotn, Ålesund, Kristiansand, Fredrikstad, Sarpsborg, Moss og Trondheim. Fra februar 2017 ble det mulig å bestille «pick-up» via Foodora i Norge. Det betyr at man henter maten selv, tilsvarende take away.

Referanser

Eksterne lenker 
 

Tyske selskaper
Mobilapplikasjoner
Selskaper etablert i 2015
Fazil

Fazil er en stum amerikansk romantisk film fra 1928 regissert av Howard Hawks. Philip Klein adapterte franske Pierre Frondaies skuespill L'Insoumise, som ble uroppført i Paris 3. oktober 1922, mens Seton I. Miller skrev scenarioet. I rollene ses blant andre Charles Farrell, Greta Nissen og Mae Busch.

Selv om filmen var «stum», ble den utgitt med et lydspor (Movietone-systemet), som inneholdt musikk og lydeffekter.

I 1931 laget Fox Film Corporation en spanskspråklig versjon under tittelen La ley del harem. Den ble regissert av Lewis Seiler og hadde Josée Mojica og Carmen Larrabeiti i hovedrollene.

Howard Hawks svarte dette, da han senere i karrieren ble spurt om hva han husket fra innspillingen av Fazil:

Handling 
Fabienne er en enkel fransk jente som gifter seg med en arabisk prins.

Rolleliste 
Charles Farrell - Prins Fazil
Greta Nissen - Fabienne 	 
Mae Busch - Helene Debreuze 	 
Vadim Uraneff - Ahmed 	 
Tyler Brooke - Jacques Debreuze 	 
Eddie Sturgis - Rice 	 
Josephine Borio - Aicha	 		 	 
John Boles - John Clavering
John T. Murray - Gondolier 	 
Erville Alderson - Iman Idris 	 
Dale Fuller - Zouroya 	 
Hank Mann - Ali

Bevaringsstatus 
Filmen er bevart.

Referanser

Eksterne lenker 
 

Stumfilmer fra USA
Dramafilmer fra USA
Filmer fra 1928
Filmer regissert av Howard Hawks
Hvorfor gifte sig?

Hvorfor gifte sig? (amerikansk tittel: ) er en stum amerikansk ekteskapskomedie fra 1926 regissert av Malcolm St. Clair. I rollene ses blant andre Florence Vidor, Clive Brook og Greta Nissen.

I rollene 
Florence Vidor - Yvonne Montfort
Clive Brook - Jean Corot
Greta Nissen - La Belle Toulaise
Philip Strange - George Montfort
George Beranger - Alphonse Martin 
Iris Gray - Lulu

Bevaringsstatus 
Filmen i sin helhet regnes for å være tapt. Fragmenter av den sjette rullen befinner seg i samlingen til Library of Congress.

Referanser

Eksterne lenker 

Stumfilmer fra USA
Filmkomedier fra USA
Filmer fra 1926
Pirumbanken

Pirumbanken er en sandbanke i Nidelva ved Studentersamfundet i Trondheim. Annektert av studentmannskoret Pirum. I forbindelse med Uka-91 ble landområdet offisielt døpt Pirumbanken og overgitt til mannskoret av ordføreren. I skjøtet står det at «Pirumbanken omfatter alt land som kommer tilsyne når Nidelven er på sitt laveste».

Referanser 

Trondheims geografi
Nea-Nidelvvassdraget
Tijana Bogdanović

Tijana Bogdanović (født 4. mai 1998) er en serbisk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en bronsemedalje. Hun har også sølv fra Europalekene 2015.

Under Sommer-OL 2020 i Tokyo tok hun bronse.

Eksterne lenker 
 

Serbiske taekwondoutøvere
Deltakere for Serbia under Sommer-OL 2016
Taekwondoutøvere under Sommer-OL 2016
Deltakere for Serbia under Sommer-OL 2020
Taekwondoutøvere under Sommer-OL 2020
Medaljevinnere under Sommer-OL 2020
Deltakere under Europalekene 2015
Fødsler i 1998
Medaljevinnere under Sommer-OL 2016
Hannover-traktaten i 1710

Hannover-traktaten ble underskrevet den 3. juli 1710 under den store nordiske krigen. Den
allierte Det russiske imperiet med Braunschweig-Lüneburg (Hannover). Selv om Hannover ikke var av de viktigste statene i Det tysk-romerske riket, var alliansen viktig da den hannoveranske hertugen, som underskrev alliansen
senere ble kongen av Storbritannia som Georg I.

Kilder 
 
 

Store nordiske krig
Russiske traktater
Rent rulleblad

Rent rulleblad (britisk tittel: ) er en britisk dramafilm fra 1948 regissert av Arthur Crabtree. Manuset ble skrevet av Geoffrey Kerr. Det var basert på Edgar Wallaces roman The Calendar, som tidligere hadde blitt filmatisert i 1931. I rollene ses blant annet Greta Gynt, John McCallum og Raymond Lovell.

Innspillingsfakta 
Filmen ble blant annet spilt inn på location på Ascot og i Hurst Park.

I rollene
Greta Gynt - Wenda Panniford
John McCallum - Kaptein Garry Anson
Raymond Lovell - Lord Willie Panniford
Sonia Holm - Lady Mollie Panniford
Leslie Dwyer - Sam Hillcott
Charles Victor - John Dory
Felix Aylmer - Lord Forlingham
Noel Howlett - Advokat
Sydney King - Tony
Barry Jones - Sir John Garth
Diana Dors - Hawkins
Claude Bailey - Lord Inspond
Desmond Roberts - Rainby

Mottakelse 
Britmovie kalte filmen et «lunkent melodrama».

David Parkinson, i  Radio Times, skrev: «Britisk filmindustri var svært avhengig av mysteriefortellingene til Edgar Wallace i den tidlige lydfilmeraen. Få av disse knirkende thrillerne ble noensinne nyinnspilt, inntil noen på Gainsborough Productions følte behovet for å bringe denne veritable teater-krigshesten til startstreken for andre gang.»

Parkinson bemerket overklasseaksenter og overspill. Han konkluderte med dette: «Regissør Arthur Crabtree sprøyter inn veldig lite spenning, men fans av Dick Francis kan finne den underholdende.»

Referanser

Eksterne lenker 

Britiske dramafilmer
Filmer fra 1948
Dyson (operativsystem)

Dyson er en avart av det frie og åpne operativsystemet Illumos, som igjen baserer seg på OpenSolaris. Operativsystemet prøver å være så lik Debian som mulig, og de fleste programvarepakkene for Debian kan installeres på Dyson uten modifikasjoner.

Systemet benytter libc fra Illumos-kjernen og Service Management Facility som erstatning for Init.

Referanser

Eksterne lenker
 Hjemmeside

 

Debianderivater
OpenSolaris
Freden i Rastatt

Freden i Rastatt fra 7. mars 1714 endte fiendskapen mellom Frankrike og Østerrike mot slutten av den spanske arvefølgekrigen. Fredsavtalen inngått i Rastatt, supplerte freden i Utrecht, som året før hadde endt fiendskapen mellom Frankrike på den ene siden og Storbritannia og De forente Nederlandene på den andre. En tredje avtale, freden i Baden, måtte til for å avslutte krigen mellom Frankrike og Det tysk-romerske riket.

I 1713 og 1714 ble freden i Rastatt forhandlet frem av den franske marskalken Claude Louis Hector de Villars og den østerrikske prinsen Eugene av Savoie.

Kilder 
R.R. Palmer, Joel Colton, Lloyd Kramer: A History of the Modern World. ISBN,0-07-250280. (2002).
 

Den spanske arvefølgekrigen
Kongedømmet Valencia

Kongedømmet Valencia (Regn de Valencia på valenciansk) var et kristent kongedømme på østkysten av Den iberiske halvøya og lå under kongemakten Aragón. Da kongemakten Aragón oppsto som en personalunion med kongemakten Castilla og dannet Kongedømmet Spania, ble Kongedømmet Valencia en del av Det spanske monarkiet. 

Kongedømmet Valencia ble formelt dannet  i 1237 da den mauriske taifaen.Kongedømmet Valencia oppstod  under gjenerobringen av 
Valencia. Kongedømmet ble avskaffet av Filip V av Spania i 1707 med Nueva Plantete-resolusjonen etter den spanske arvefølgekrigen. 

Mens det eksisterte hadde Kongedømmet Valencia sine egne lover og institusjoner (Furs de València) som gav de bredt selvstyre både i kongemakten Aragón og senere i Kongedømmet Spania. 

Grensene og identiteten til dagens spanske autonome region, regionen Valencia, er i stor grad basert på det tidligere kongedømmet.

Litteratur
Robert Ignatius Burns. The Crusader Kingdom of Valencia: Reconstruction on a Thirteenth-Century Frontier. Harvard University Press, 1967.
  Vicente Coscollá Sanz, La Valencia musulmana

Korsfarerstater
Opphør i 1707
Comunitat Valenciana
Etableringer i 1237
Spanias historie
Valencia
Bophuthatswana

Bophuthatswana var en av de bantustaner ("hjemland") som Sør-Afrikas apartheidstyre hadde opprettet for at de opprinnelige sørafrikanske beboerne kunne bo og arbeide i disse land og disse områdene som var under kontroll av hvite afrikanere, men unngå å være egentlige sørafrikanske borgere.

I 1961 hadde den sørafrikanske regjeringen etablert Bophuthatswana, som besto av en rekke spredte landområder, og tildelt det til setswana⁠talende afrikanere som deres hjemland. I 1971 fikk området nominelt selvstyre, innen det i 1977 av afrikanerne ble oppnevnt som en  selvstendig stat. Staten ble ikke anerkjent av  andre land enn Sør-Afrika og den første bantustan, Transkei. Staten eksisterte til apartheidstyret falt  i 1994, da de enkelte landområdene ble integrerte deler av de nye provinsene Freistata, Noord-Kaap og Bokone Bophirima.

Se også 

 Bophuthatswanas president

Eksterne lenker 
 Time-Magazin zur Unabhängigkeit 1977  (engelsk)

Tidligere land i Afrika
Sør-Afrikas historie
Ulovlig last

Ulovlig last (britisk tittel: ) er et britisk politidrama fra 1954 regissert av Harold French. Manuset ble skrevet av Sydney Box. I rollene ses blant annet Nigel Patrick, Elizabeth Sellars og Terence Morgan.

I rollene 
Nigel Patrick - Politibetjent Michael Kenyon  
Elizabeth Sellars - Rita Compton  
Terence Morgan - Roger Compton  
Greta Gynt - Madame Simonetta
Joyce Grenfell - Lady Flavia Queensway
Theodore Bikel - Max
Eric Pohlmann - Steven Lasovich
Jack Warner - Alec White

Referanser

Eksterne lenker 
 

Britiske kriminalfilmer
Filmer fra 1954
Caroline Marton

Caroline Marton (født 14. april 1984) er en australsk taekwondoutøver. Hun har ingen større internasjonale titler, men tok gull under Stillehavslekene 2015, samt sølv i det asiatiske mesterskapet i 2004. Hun er søsteren til verdensmester i taekwondo, Carmen Marton.

Eksterne lenker 
 

Australske taekwondoutøvere
Deltakere for Australia under Sommer-OL 2016
Taekwondoutøvere under Sommer-OL 2016
Fødsler i 1984
Kimia Alizadeh

Kimia Alizadeh Zonouzi (; født 10. juli 1998) er en iransk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en bronsemedalje fra 2015. Under sommer-OL i Rio i 2016 ble hun historisk da hun ble den første kvinnelige utøveren fra Iran som tok medalje i et OL, da hun i bronsefinalen slo svenske Nikita Glasnovic.

I januar 2020 opplyste hun at hun hadde hoppet av fra regimet i Iran. Hun flyktet til Tyskland og fortsatte treningen. Hun ble tatt ut av IOC til det olympiske flyktninglaget under Sommer-OL 2020, hvor hun ble utslått i bronsefinalen.

Referanser

Eksterne lenker 
 

Iranske taekwondoutøvere
Deltakere for det olympiske flyktninglaget under Sommer-OL 2020
Taekwondoutøvere under Sommer-OL 2020
Deltakere for Iran under Sommer-OL 2016
Taekwondoutøvere under Sommer-OL 2016
Deltakere under Sommer-OL for ungdom 2014
Medaljevinnere under Sommer-OL 2016
Dette skal du svi for

Dette skal du svi for (britisk tittel:  – amerikansk tittel: ) er et britisk-amerikansk krimdrama fra 1951 regissert av Joseph M. Newman. Manuset ble skrevet av George Callahan og William Rose. Det var basert på James Hadley Chases roman I'll Get You for This, som ble utgitt i 1947. I rollene ses blant annet George Raft, Coleen Gray og Enzo Staiola. Sistnevnte ble i flere anmeldelser rost for sitt skuespilleri. Staioli, som var den unge stjernen i den italienske filmen Sykkeltyvene fra 1948, spiller Toni i denne filmen.

Innspillingsfakta 
Innspillingen tok til i slutten av april 1950.

I rollene 
George Raft - Nick Cain
Coleen Gray - Kay Wonderly
Enzo Staiola - Toni
Charles Goldner - Massine
Walter Rilla - [Eric] Mueller
Martin Benson - [Francisco] Sperazza
Peter Illing - [Armando] Ceralde
Hugh French - [Miles] Travers
Peter Bull - Hans
Elwyn Brook-Jones - The Fence
Greta Gynt - Claudette Ambling

Referanser

Eksterne lenker 

Britiske kriminalfilmer
Kriminalfilmer fra USA
Filmer fra 1950
Cansel Deniz

Cansel Deniz (født 26. august 1991) er en kasakhstansk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en fjerdeplass.

Under Sommer-OL 2020 i Tokyo ble hun utslått i kvartfinalen.

Eksterne lenker 
 

Kasakhstanske taekwondoutøvere
Deltakere for Kasakhstan under Sommer-OL 2016
Taekwondoutøvere under Sommer-OL 2016
Deltakere for Kasakhstan under Sommer-OL 2020
Taekwondoutøvere under Sommer-OL 2020
Fødsler i 1991
Slaget ved Tory Island

Slaget ved Tory Island var et sjøslag under  revolusjonskrigene som ble utkjempet den 12. oktober 1798 mellom franske og britiske skvadroner utenfor nordvestlysten av Donegal i Irland. Det var siste trefning i det irske opprøret i 1798. Med slaget ved Tory Island endte det siste forsøket til den franske marine på å landsette et betydelig antall soldater i Irland under krigen.

Litteratur
 
 
 
 
 
 
 
 
 
  Rev. ed.
 
 
 
 

Sjøslag med deltagelse av Frankrike
Dougong

Dougong () er et kinesisk begrep for en type konsoller som er utkraget fra øverste del av en søyle for å bære takstoler og overhengende takskjegg. Stykkene føyes sammen uten bruk av lim eller klemmer.

Bruken av dougong går tilbake til århundrene før Kristi fødsel, og utviklet seg til et mer og mer intrikat nettverk som knyttet søyler og pillarer til takrammen. Dougong var i utstrakt bruk av kineserne i vår- og høstannalenes tid (770–476 BC) og ble deretter stadig mer komplekse. Høydepunktene kom i Tang- og Song-dynastienes tider. 

Etter Song-dynastiet ble metoden unødvendig. Arbeidet ble gjort på annet vis, og ble det likevel laget dougonglignende konstruksjoner, var det som regel utelukkende som ornamentering. Det er dermed ikke tradisjonell dougong man ser i senere bygninger, slik som palasser og templer, men ornamentering.

Litteratur
Liang Ssu Ch'eng: Chinese Architecture, A Pictorial History, ISBN 0-486-43999-2

Eksterne lenker

Dougong Brackets (斗拱 Dougong)
Arts of China to A.D. 900 (utdrag om dougong)
Chinese architecture

Arkitektur i Kina
Kinesiske ord og uttrykk
Tourniquet

En tourniquet, også kjent som turniké, årepresse eller strammer, er en gjenstand som brukes til avsnøring av blodforsyningen til et lem. Det kan være et stoffbånd, en gummislange, blodtrykksmansjett eller lignende. Formålet med en tourniquet er å komprimere en blødende vene eller arterie. Bruken av turnike er omduskutert.

Bruk 
Bruk av turnike kan være nødvendig som førstehjelp når det er store blødninger i ekstremiteter (armer og bein). Det er en fordel at personellet som skal bruke turniketen har fått opplæring slik at den brukes med god effekt (stopper blødningen) og minimerer faren for skade på grunn av turniketen. Feil bruk av turnike kan blant annet resultere i nerveskader

Alternativer 
For personell uten opplæring eller når blødningene ikke er i ekstremitetene kan stapping noen ganger være et godt alternativ for å stoppe blødninger. For eksempel kan man bruke en enkeltmannspakke, som er en type sårbandasje som kan brukes til kompresjon og/eller stapping.

Se også 
 Førstehjelp, den første hjelpen som gis ved akutt skade eller sykdom
 Hårtourniquet, en hevelse oftest forårsaket av hår i sokker på babyer som tvinner seg rundt en tå og kan føre til manglende blodtilførsel og vevsdød

Referanser 

Blod
Medisinsk utstyr
Vassdalselva kraftstasjon

Vassdalselva kraftstasjon er et vannkraftverk ved Maurstad i Stad kommune i Vestland.

Det er et elvekraftverk som utnytter et fall på 76 meter fra Vassdalsvatnet.

Installert effekt er 320 kW fra en peltonturbin. Årsproduksjon er 1 GWh.

Kilder
 
NVE vannkraftdatabase

Minikraftverk i Vestland
Kraftverk i Stad
Kraftverk etablert i 2008
Tina Røe Skaar

Tina Røe Skaar (født 31. august 1993) er en norsk OL-deltaker og taekwondoutøver. Hun konkurrerer for klubben Øvre Romerike Budo Senter.

Skaar kvalifiserte seg til sommer-OL 2016 i Rio de Janeiro, som eneste norske utøver, etter å ha vunnet europakvalifiseringen i Istanbul i januar 2016. 

I OL i Rio 2016, gikk hun på et 2-8 tap mot serbiske Milica Mandic, som tok OL-gull i London 2012.

Skaar vant EM-bronse i olympiske vektklasser i 2015.

Eksterne lenker 
 

Norske taekwondoutøvere
Taekwondoutøvere under Sommer-OL 2016
Deltakere for Norge under Sommer-OL 2016
Fødsler i 1993
De europeiske småstatslekene

De europeiske småstatslekene (Games of the Small States of Europe, GSSE) er en multisportkonkurranse annenhvert år mellom ni europeiske mikrostater.

Konkurransen ble første gang arrangert i 1985 av San Marino, og det konkurreres i 9-13 sommeridretter.

Deltakerland 
Lekene arrangeres av ni europeiske olympiske komiteer. Fram til 2009 var det åtte medlemsland, men etter at Montenegro ble medlem i 2009 har det vært følgende medlemsland:

Vatikanstaten skal delta fra og med 2021. Færøyene har meldt interesse i deltagelse, men dekker ikke kriteriene om uavhengighet og EOC-medlemskap.

Arrangementer

Idrettsgrener 
Ved småstatslekene i 2013 ble det konkurrert i 11 øvelser:
  Basketball
  Bordtennis
  Friidrett
  Judo
  Sandvolleyball
  Skyting
  Svømming
  Sykling
  Tennis
  Turn
  Volleyball

Samlet medaljeoversikt 
À jour pr 2016

Se også 
 Det europeiske småstatsmesterskapet i friidrett

Eksterne lenker 
 De europeiske småstatenes friidrettsforbund
 Resultater, GBR Athletics

 
Repeterende arrangementer etablert i 1985
Sport i Europa
Utvik I kraftverk

Utvik I kraftverk var et vannkraftverk ved Utvik i Stryn kommune i Vestland.

Det var et elvekraftverk som utnytter et fall på 185 meter i Storelva.

Installert effekt var 160 kW fra en peltonturbin. Årsproduksjon er 1 GWh.

Det første Utvik kraftverk ble startet i 1914. I 1929 ble det satt inn nytt maskineri på 160 kW.

Kraftverket er nedlagt etter storflommen i 2017 som ødela rørgata. Se Utvik kraftverk.

Referanser

Eksterne lenker
 

Minikraftverk i Vestland
Kraftverk i Stryn
Kraftverk etablert i 1914
Kraftverk etablert i 1929
Utvik kraftverk

Utvik kraftverk er et vannkraftverk i Utvik i Stryn kommune i Vestland.

Det er et elvekraftverk som utnytter et fall på 266 meter i Storelva.

Kraftverket startet i 1947, og senere bygget om. Det var to aggregater med hver sin inntaksdam i Storelva. Det ble store ødeleggelser av flommen 24. juli 2017. Elven gravde ut hele området, ødela rørledningene og oversvømte kraftverket. I 2021 åpnet et helt nytt kraftverk.


Det gamle kraftverket
Utvik II var en francisturbin på 425 kW. Det ble satt i drift i 1947. Fallhøyden var 70 meter. 
Inntaksdam var ved utløpet fra Utvik I. Årsproduksjon var 2,4 GWh. 

Utvik III var en peltonturbin på 630 kW. Det ble satt i drift i 1978 med en gammel turbin fra Ylja. Fallhøyden var 250 meter. 
Inntaksdam var felles med Utvik I. Årsproduksjon var 3,6 GWh. 

Samlet effekt var 1055 kW.

Nytt kraftverk 2021
Inntaket er den gamle dammen til Utvik III, på kote 280. Ny rørgate følger stort sett den gamle traseen. Kraftstasjonen er lagt på andre siden av elven, like nedenfor den gamle.

Installert effekt er 5,8 MW fra en Brekke peltonturbin. Årsproduksjon er 17,7 GWh.

Referanser

Kilder
 
 NVE vannkraftdatabase
 Søknad om konsesjon for nye Utvik kraftverk

Eksterne lenker
Inntakshåndboken
NRK: Pengemaskina til Utvik drukna i gjørme

Småkraftverk i Vestland
Kraftverk i Stryn
Kraftverk etablert i 1947
Kraftverk etablert i 1978
Kraftverk etablert i 2021
Baiyangsjøen

Baiyang-sjøen (kinesisk 白洋淀, pinyin: Bái Yáng Diàn) ligger i byprefekturet Baoding i provinsen Hebei i Kina, mellom Xiongxian og Renqiu. Det meste av den er således innen Xiong'an New Area som ble etablert på 2010-tallet. 

Den er en av de største ferskvannssjøene i det nordlige Kina. Innsjøen omtales gjerne som Nordkinas nyre.

Innsjøen har tilflod fra ni elver. Her er det om lag femti fiskeslag, og mange arter villgjess, ender og andre fugler. Innsjøene og parkene rundt er også habitat for atore mengder lotus, siv og andre planter. Lokalbefolkningen har pleie, innhøsting og beskatning av disse ressursene som viktig levebrød.

Tørke og overutnyttelse av grunnvannet, og problemer knyttet til skittent vann fra industrien siden 1990-årene, har påført Beijangsjøen økologiske utfordinger (som kvikksølv og arsen), som de lokale styresmakter sliter med å motvirke. Vannstanden er det også vanskelig med; på grunn av vannmangel i Beijing tar en vannkanal fra en elv i byprefekturet Liaocheng i Shandong unna i overkant store mengder av vann som ellers ville ha rent inn i Baiyangsjøen.

Baiyang-sjøen er en nasjonal og internasjonal turistattraksjon. Hånddrevne og motoriserte båter av forskjellige størrelser drives av turistindustrien. Sjøen er klassifisert AAAAA av Kinas nasjonale turismeadministrasjon. På øyer i innsjøen er det restauranter og overnattingssteder.

Referanser

Innsjøer i Kina
Turisme i Asia
Hebei
Space Rangers

Space Rangers (russisk: Космические рейнджеры) er et videospill utviklet av Elemental Games i 2002. Spillets oppfølger, Space Rangers 2: Dominators, ble sluppet ut i 2004. Gitt hvor spillet kom fra, så ble det populært i Russland, Asia og Øst-Europa.

I spillet må spillerens bestemme seg for å bli pirat, handelsmann, eller frivillig soldat. Spillverdenen blir generert automatisk.

Referanser

Eksterne lenker 
 

Videospill fra 2002
Windows-spill
Åpen verden-spill
Videospill utviklet i Russland
Kjære morder

Kjære morder (britisk tittel: ) er en britisk thriller fra 1947 regissert av Arthur Crabtree. Manuset ble skrevet av Muriel Box, Sydney Box og Peter Rogers. Det var basert på St. John Legh Clowes skuespill Dear Murderer. I rollene ses blant annet Eric Portman, Greta Gynt og Dennis Price.

I rollene 
Eric Portman - Lee Warren
Greta Gynt - Vivien Warren
Dennis Price - Richard Fenton
Jack Warner - Politibetjent Pembury
Maxwell Reed - Jimmy Martin
Hazel Court - Avis Fenton
Jane Hylton - Rita
Andrew Crawford - Politioverkonstabel Fox

Mottagelse 
Filmen ble godt mottatt for sin spenning og kløkt. Én anmelder bemerket: «Kjære morder er en skarpsindig semi-psykologisk thriller med Eric Portman, en velkjent plageånd....som er ond på høyden av sitt talent. Intrigen er god og skremmende.»

Den mottok også gode anmeldelser etter at den ble utgitt i USA: «Nok en mesterlig film fra utlandet, en nøye uttenkt dramatisk thriller som meget pyntelig kretser rundt det å begå den perfekte forbrytelse.»

Referanser

Eksterne lenker 

Britiske kriminalfilmer
Britiske dramafilmer
Filmer fra 1947